
 9.7.2014
 BG
 Официален вестник на Европейския съюз
 L 200/3
 РЕГЛАМЕНТ ЗА ИЗПЪЛНЕНИЕ (ЕС) No 741/2014 НА КОМИСИЯТА
 от 8 юли 2014 година
 за изменение на Регламент (ЕО) No 26/2004 относно регистъра на риболовния флот на Общността
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1380/2013 на Съвета от 11 декември 2013 г. относно общата политика в областта на рибарството, за изменение на регламенти (ЕО) No 1954/2003 и (ЕО) No 1224/2009 на Съвета и за отмяна на регламенти (ЕО) No 2371/2002 и (ЕО) No 639/2004 на Съвета и Решение 2004/585/ЕО на Съвета (1), и по-специално член 24, параграф 4 от него,
 като има предвид, че:
 (1)
 В Регламент (ЕО) No 26/2004 на Комисията (2) се определят наред с другото задълженията на държавите членки по отношение на предаването на данни относно характеристиките и дейността на корабите от националните регистри на държавите членки на Комисията.
 (2)
 С цел да се осигури точното и ефикасно предаване на информация във връзка с тези данни за флота, е целесъобразно да се актуализира приложение I към Регламент (ЕО) No 26/2004 по отношение на кодовете на държавите, кодовете на риболовните съоръжения и кодовете на сегментите на флота, които следва да се използват при предаването на такива данни.
 (3)
 Необходимо е да се предвиди таблица с кодове на държавите, за да се улесни предаването на данни съгласно членове 6 и 8 от Регламент (ЕО) No 26/2004.
 (4)
 След присъединяването на Хърватия е необходимо да се актуализира таблица 3 от приложение I към Регламент (ЕО) No 26/2004 относно кодовете за риболовните съоръжения, като се вмъкне код за „харпун“, използван в хърватския флот като основно или помощно съоръжение.
 (5)
 Таблица 5 от приложение I към Регламент (ЕО) No 26/2004 следва да се актуализира, като се вмъкнат някои кодове на сегменти на флота за най-отдалечените региони, тъй като Регламент (ЕО) No 2104/2004 на Комисията (3), в който бяха предвидени тези кодове, е изчерпал действието си след отмяната на Регламент (ЕО) No 639/2004 на Съвета (4). За по-голяма яснота е целесъобразно също така да се добавят нови кодове на сегменти на флота за Майот.
 (6)
 Поради това Регламент (ЕО) No 26/2004 следва да бъде съответно изменен.
 (7)
 Мерките, предвидени в настоящия регламент, са в съответствие със становището на Комитета по рибарство и аквакултури,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 26/2004 се изменя в съответствие с приложението към настоящия регламент.
 Член 2
 Настоящият регламент влиза в сила на десетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 юли 2014 година.
 За Комисията
 Председател
 José Manuel BARROSO
 (1) ОВ L 354, 28.12.2013 г., стр. 22.
 (2) Регламент (ЕО) No 26/2004 на Комисията от 30 декември 2003 г. относно регистъра на риболовния флот на Общността (ОВ L 5, 9.1.2004 г., стр. 5).
 (3) Регламент (ЕО) No 2104/2004 на Комисията от 9 декември 2004 г. за установяване на